Ma deg turda tis snat, imi deg temnaḍin n leqbayel i d-nejmaɛ ismawen n yimɣan-agi nufa-d aḥric ameqqran laṣel nsen yekka-d deg tutlayt n tmaziɣt akken daɣen llan kra d awalen ireṭṭalen tfen d tutlayt nsen tanaṣlit ama d tafransist, taɛrabt neɣ talatinit Ɣer taggara n unadi-agi nneɣ anda i nger tazrawt n talɣa deg uḥric amenzu nufa-d kra n yismawen mi ara yilin deg umalay ur sɛin ara talɣa n unti md: askim akken daɣen llan yismawen d untiyen ur ttuɣalen ara ɣer umalay md: timejja. Nufa-d daɣen kra n wawalen n wasuf ur ttuɣalen ara ɣer usget md: asisnu akken daɣen llan wawalen deg usget ur ttuɣalen ara ɣer wasuf . ma deg uḥric wis sin anda i nger tazrawt tasnamit nefka-d anamek i yal awal, nerna nekkes-d akk asaγen isnamkayen i yellan am tkenwa, tagetnamka taynamka, talɣuɣa.